Greta Gerwig

Greta Celeste GERWIG /ˈɡɜːrwɪɡ/ GUR-wig; (naskita la 4-an de aŭgusto 1983 en Sakramento, Kalifornio) estas usona aktorino, scenaristino, filmreĝisorino kaj filmproduktorino, konata ĉefe pro sia laboro en sendependa kino. 

Gerwig estis inkludita en la ĉiujara listo Time 100 de la plej influaj homoj en la mondo en 2018. 

 Kariero 
Ŝi faris sian aktoran debuton en 2006, aperante en sendependaj, malalt-buĝetaj komedioj. Ŝi aperis en produktadoj de la sendependa " mumblecore " filmmovado ekde la mezo de la 2000-aj jaroj.

En 2010, ŝi ĉefrolis en la filmo Greenberg de Noah Baumbach. Ŝi kunaŭtoris la scenaron por Frances Ha kun la reĝisoro, kaj estis nomumita por Ora Globo pro sia aktorado en la filmo. Ŝia ĉefrolo en la plenlonga filmo Greenberg (2010) alportis al ŝi internacian rekonon, kaj en 2011, ŝi estis nomumita por Independent Spirit Award pro sia aktorado. 

En 2017, ŝi estis nomumita por Akademia Premio pro reĝisorado de Lady Bird, iĝante la kvina virino en la historio nomumita en ĉi tiu Akademia Premio-kategorio. En 2019, ŝi adaptis la romanon Little Women de Louisa May Alcott por la ekrano.  La filmo ricevis kritikistaplaŭdon kaj multajn nomumojn por gravaj filmpremioj, inkluzive de la Akademiaj Premioj, Oraj Globoj kaj BAFTA. 

Ŝi reĝisoris la filmon Barbie (2023), por kiu ŝi ankaŭ verkis la scenaron. Per tiu filmo ŝi atingis plian reĝisoran sukceson, kiu enspezigis pli ol unu miliardon da usonaj dolaroj ĉe la biletvendejo. 

Ŝi prezidis la konsideradojn de la ĉefa konkursa ĵurio ĉe la 77-a Internacia Filmfestivalo de Cannes (2024).

 Referencoj 

 Eksteraj ligiloj 



Kategorio:Germanaj usonanoj
Kategorio:Usonaj aktoroj